दरअसल पहले ही ओवर में वेस्टइंडीज के बल्लेबाज चंद्रपॉल हेमराज ने भुवनेश्वर कुमार की गेंद पर शानदार कवर ड्राइव खेला। गेंद तेजी से बाउंड्री की ओर बढ़ रही थी, तभी भारतीय टीम के बेहतरीन फील्डरों में शुमार रविंद्र जडेजा और विराट कोहली ने गेंद के पीछे दौड़ लगा दी। एक बार तो लगा कि दोनों खिलाड़़ियों में पहले गेंद तक पहुंचने की रेस लगी हुई है और दोनों ही बड़ी तेजी से गेंद के पीछे थे। गेंद जैसे ही बाउंड्री के नजदीक पहुंची तो जडेजा ने फुर्ती दिखाते हुए डाइव लगायी और गेंद को कब्जे में ले लिया। इस पर कोहली ने संयम दिखाते हुए अपनी गति पर ब्रेक लगाए और जैसे ही जडेजा ने गेंद पकड़कर कोहली की तरफ फेंकी, कोहली ने तेज थ्रो धोनी की तरफ उछाल दिया। इस तरह से जहां बल्लेबाज को 4 रन मिलने वाले थे, उसे सिर्फ 2 रनों से संतोष करना पड़ा। वहीं इस फील्डिंग से भारतीय टीम ने अपने फिटनेस स्तर की एक झलक भी पेश कर दी।